Vandag se sportnuusRugby In die Superrugbyreeks sal al agtien spanne die naweek in die laaste groepwedstryde in aksie wees. Vir die plaaslike spanne is daar drie sogenaamde derbys wat uitstaan. Tennis Gister was dit kwarteind-dag in die mansenkelspel op Wimbledon. In die Vroue-enkelspel word die halfeindwedstryde vandag beslis. Fietsry Die Tour de France fietswedren se 11de skof het gister oor 202 km gestrek. Soos die vorige dag, was dit wéér Marcel Kittel wat die skof gewen het. Motorwedrenne Sondag word die Britse Formule Een Grand Prix op Silverstone gejaag. Lewis Hamilton het vir twee dae ‘n blaaskans geniet en hy sal vandag by sy span aansluit. Hamilton gaan Sondag poog om Jim Clark se rekord, van vier agtereenvolgende oorwinnings op Silverstone, te ewenaar. Vrouekrieket By die IKR se Wêreldbeker vir Vroue het die Proteas en Sri-Lanka gister kragte gemeet. Suid-Afrika 104/2 (23.1 bb) Suid-Afrika wen met 8 paaltjies (met 161 balle oor) en kwalifiseer vir die halfeind van die reeks. Dane van Niekerk se boulsyfers was 4/24. Saterdag speel Suid-Afrika teen Australië. Daar is gister ook twee ander wedstryde afgehandel. Australië 227/2 (45.1 / 50 bb) Australië wen met 8 paaltjies (met 29 balle oor) Nieu-Seeland 209 (46.4 / 50 bb) Engeland wen met 75 lopies Gholf Hokkie By die Wêreld-hokkieliga in Johannesburg het Suid-Afrika se vrouespan gister teen Argentinië gespeel. Die Argentyne het met 3-1 gewen. Ons manspan draf later vandag teen Duitsland op die veld. Kanovaart Die 2017 Bergrivier-kanomarathon se eerste skof van die Paarl na Hermon, is gister voltooi. Die watervlak was die laagste sedert 1973 en die roeiers moes hard spook oor die 46 km skof. Die skof is naelskraap deur Adrián Boros gewen. Sokker Bafana Bafana speel komende Saterdag teen Botswana in die eerste van twee kwalifiseringswedstryde vir die Afrika-kampioenskap.